จีนไทเปในโอลิมปิกฤดูหนาว 2010

จีนไทเป () ส่งคณะนักกีฬาเข้าร่วมการแข่งขันในโอลิมปิกฤดูหนาว 2010 ณ แวนคูเวอร์ บริติชโคลัมเบีย ประเทศแคนาดา ระหว่างวันที่ 12–28 กุมภาพันธ์ ค.ศ. 2010 แม้ว่าประเทศนี้เป็นที่รู้จักในชื่อ ไต้หวัน หรือ สาธารณรัฐจีน แต่คณะกรรมการโอลิมปิกสากลกำหนดให้ใช้ชื่อและธงของคณะกรรมการโอลิมปิกจีนไทเป แทนธงชาติสาธารณรัฐจีน ตามมติข้อมตินาโกย่า ซึ่งจีนไทเปยอมรับในปี ค.ศ. 1981 นี่เป็นครั้งที่แปดที่จีนไทเปเข้าร่วมการแข่งขันโอลิมปิกฤดูหนาว คณะนักกีฬาจีนไทเปประกอบด้วยนักกีฬาเพียงคนเดียว คือ นักกีฬาลูช หม่า จื้อหง โดยเขาจบการแข่งขันในอันดับที่ 34 ในรายการชายเดี่ยว


 ลูช 

หม่า จื้อหง มีอายุ 24 ปี ในช่วงการแข่งขันโอลิมปิกที่แวนคูเวอร์ และเคยเป็นตัวแทนจีนไทเป มาก่อนหน้านั้นสี่ปีในโอลิมปิกฤดูหนาว 2006 รายการแข่งขันชายเดี่ยวจัดขึ้นระหว่างวันที่ 13–14 กุมภาพันธ์ โดยทำการแข่งขันทั้งหมด 4 รอบ แบ่งเป็นวันละ 2 รอบ

ในวันแรก เขาทำเวลาได้ 50.318 วินาที และ 50.460 วินาที หลังจบวันแรก เขาอยู่อันดับที่ 33 จากผู้เข้าแข่งขันทั้งหมด 38 คน

ในวันที่สอง เขาทำเวลาได้ 51.090 วินาที และ 50.494 วินาที รวมเวลาทั้งหมด 3 นาที 22.362 วินาที ส่งผลให้หม่า จื้อหง จบการแข่งขันในอันดับที่ 34

นักกีฬารายการรอบชิงชนะเลิศรอบที่ 1รอบที่ 2รอบที่ 3รอบที่ 4รวมเวลาอันดับหม่า จื้อหงชายเดี่ยว50.31850.46051.09050.4943:22.36234

 อ้างอิง 

จีนไทเป
2010